  Туспуктэм: vk.com (Фестиваль «Всемирный день пельменя» в Ижевске) Наталия Сильвестрова 6+ «Пельняньлэн дунневыл нуналэз» фестиваль (0+) улсын 8-тӥ тулыспалэ 19 часын Ижкарысь «Металлург» лулчеберет юртын КВН шудонъя Пельнянь кубок понна вожвылъяськон (6+) ортчоз. Туэ ужрад кыкетӥзэ радъяськоз. Со сярысь фестивальлэн пресс-службаез ивортӥз. Шудонэ нылпиослэн но егитъёслэн огазеяськонъёссылэн, школаослэн, вылӥ но шоръёзо ӧнер дышетсконниослэн, ужбергатонниослэн командаоссы, озьы ик Удмуртиысь огазеям командаос пыриськыны быгато. Со понна 5-7 минутъем выступление дасяно. Куриськонэз 31-тӥ толшорозь forum@molcentr18.ru электрон почтае келяно. Вормисьёсты усто кузьымъёс возьмало. Шудонэз учкон понна фестивальлэн сайтаз гожтӥськоно. Пыронэз дунтэк. Тодэ вайытом, 2023-тӥ арын Пельнянь кубок понна КВН шудонэ 14 команда пыриськиз. Ватсалом, туэ «Пельняньлэн дунневыл нуналэз» фестиваль (0+) 5-10 тулыспалэ ортчоз. Со улсын семьяослы «Мынам семьяе – мынам узырлыке» фотоконкурс (0+) мынэ ни, 10-тӥ тулыспалэ PelmenRun тол бызьылон (0+) но тол чорыганъя «Шудо визнан» чемпионат (0+), видеороликъёсъя «Кибашлы усточиос» (0+) но муниципал кылдытэтъёс куспын «Азьлозэ малпаса» (0+) вожвылъяськонъёс радъяськозы. Тегъёс: Пельняньлэндунневылнуналэз вожвылъяськон фестиваль Удмуртия  